### Beslutning

Udvalget kunne enstemmigt henholde sig til Magistratsafdelingen for Teknik og Miljøs udtalelse af 30. marts 2016 i overensstemmelse med Magistratens anbefaling.

 Yannick Kjær var forhindret i at deltage i udvalgets behandling af sagen den 30. maj 2016.

Kære Borgmester Frederik Olesen                                      11.05.14
 Vil du venligst foranledige, at følgende beslutningsforslag optages på byrådets dagsorden ved førstkommende møde.

 Baggrund

 På baggrund af at Mols-Linien først flytter fra [adresse] til [adresse] engang i 2020 og der allerede nu er behov for at iværksætter tiltag, der kan formindske trafikken i og omkring [adresse]/[adresse] og [adresse], ønsker Venstre at der tages initiativ til at afdække mulighederne for, at Mols-Linien kan flytte hurtigst muligt til [adresse]. Dermed sikres en bedre betjening af de mange kunder/bilister via bl.a. [adresse].

 Mols-Linien er en vigtigt aktør for Århus og mange andre der dagligt sejler til [adresse] og derfor er det vigtigt at der i enighed findes en fælles løsning for en tidligere flytning end planlagt.

 En flytning af Mols-Linien vil medvirke til at der på årsbasis fjernes op mod ca. 2 mio. biler fra området og i særdeleshed det meget trafikerede kryds [adresse]/[adresse] og [adresse]

 Forslag til beslutning

 1- Borgmesteren og Rådmanden for Teknik og Miljø indleder forhandlinger og drøftelser med Mols-Linien, [adresse] og andre relevante parter m.h.p. at afdække hvad der skal til for at Mols-Linien kan flytte hurtigst muligt til [adresse].

 2- Borgmesteren og Rådmanden for Teknik og Miljø kommer efterfølgende med en indstilling til Byrådet der beskriver forskellige scenarier for en flytning og de økonomiske konsekvenser heraf.

 3- Borgmesteren og Rådmanden for Teknik og Miljø fremkommer med en samlet plan for initiativer, der herudover kan medvirke til at skabe en bedre trafik afvikling i krydset [adresse]/[adresse] og [adresse]

 P.v.a. Venstre i [adresse].

 Sam Andresen      Henrik Christoffersen
 Politisk leder                              Politisk ordfører      Gr. formand

### Sagens forløb

21-05-2014 [adresse]
Fremsendes til Magistratsafdelingen for Teknik og Miljø  til udtalelse, jf. byrådets vedtagelse i mødet den 21. maj 2014 om magistratsbehandling af forslaget.

 Sagen bedes tilbagesendt byrådet via Magistraten.
 30-03-2016 Teknik og Miljø
Venstre stillede i maj 2014 forslag om hurtigst muligt at flytte Mols-Liniens færgeterminal til [adresse] med det formål at mindske trafikken omkring [adresse]/[adresse] og [adresse]
 Umiddelbart efter Byrådets drøftelse af Venstres forslag i maj 2014 havde Teknik og Miljø et indledende møde med [adresse] om, hvordan der kan tilvejebringes det nødvendige plangrundlag for at flytte færgeterminalen uden at være afhængig af en større udvidelse af [adresse]. Inden for den gældende planlægning meddelte Teknik og Miljø miljøgodkendelse af en jordtip for let forurenet jord i miljøbassinet ultimo marts 2015. Etablering af jordtippen gør, at overskudsjord fra omdannelsesprojekter i byen kan nyttiggøres til opfyldning til de fremtidige havneformål. Arealet kan således forventes at være etableret, når planlægningen for færgeterminalen er på plads.

 Teknik og Miljø havde i efteråret 2014 korrespondance med Trafikstyrelsen om koordinering af VVM-processen for færgeterminalen. Samtidigt havde Teknik og Miljø dialog med Miljøstyrelsen [adresse] om færdiggørelsen af kommuneplantillæg for og miljøgodkendelse af containerterminalen, hvis håndtering af farligt gods har betydning for bl.a. den fremtidige anvendelse af miljøbassinet.   Miljøministeriet udstedte kommuneplantillæg nr. 24 og miljøgodkendelse af containerterminalen umiddelbart inden jul 2014.

 Efter afslutning af planlægningen for containerterminalen og i forlængelse af godkendelsen af jordtippen i miljøbassinet genoptog Teknik og Miljø dialogen med [adresse] og Trafikstyrelsen om VVM-processen for den nye færgeterminal. Processen blev igangsat i form af en første offentlighedsfase i sommeren 2015, hvor der indkaldtes idéer og forslag fra offentligheden og berørte myndigheder til planlægnings- og VVM-arbejdet.

 VVM-redegørelsen og forslag til kommuneplantillæg og lokalplan forventes at kunne fremsendes til byrådets behandling sidst på året i år. Offentlig fremlæggelse af planforslag kan i givet fald forventes at ske primo 2017 med efterfølgende endelig vedtagelse i Byrådet sidst på sommeren og meddelelse af VVM-tilladelser fra kommunen og Trafik- og Byggestyrelsen i efteråret 2017. Herefter forventes detailprojektering, udbud og anlæg at tage godt 2 år, hvilket vil muliggøre flytning af Mols-Linien ved indgangen af 2020 som forudsat. Fremrykning af Mols-Liniens flytning eksempelvis til før eller i sommerferien 2019 vurderes ikke at være realistisk.
 06-04-2016 Borgmesterens Afdeling påtegning
Fremsendes til Magistraten.

 Borgmesterens Afdeling har ingen bemærkninger til Magistratsafdelingen for Teknik og Miljø`s udtalelse af 30. marts 2016.
 11-04-2016 Magistraten
[adresse] Byråd under henvisning til Magistratsafdelingen for Teknik og Miljø's udtalelse af 30. marts 2016, som Magistraten kan henholde sig til.

 Bob Toft var forhindret i at deltage i sagens behandling.
 27-04-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 27. april 2016.
 09-05-2016 Teknisk Udvalg
Sagens behandling udsat på supplerende notat fra forvaltningen.
 30-05-2016 Teknisk Udvalg
Udvalget kunne enstemmigt henholde sig til Magistratsafdelingen for Teknik og Miljøs udtalelse af 30. marts 2016 i overensstemmelse med Magistratens anbefaling.

 Yannick Kjær var forhindret i at deltage i udvalgets behandling af sagen den 30. maj 2016.